CELEX: 52021DP0398
Language: sk
Date: 2021-10-05 00:00:00
Title: Rozhodnutie Európskeho parlamentu z 5. októbra 2021 o zriadení delegácie pri Parlamentnom zhromaždení pre partnerstvo EÚ – Spojené kráľovstvo a určení počtu jej členov (2021/2917(RSO))

24.3.2022   
            
            
               SK
            
            
               Úradný vestník Európskej únie
            
            
               C 132/215
            
         
      P9_TA(2021)0398
      Zriadenie delegácie pri parlamentnom zhromaždení pre partnerstvo EÚ – Spojené kráľovstvo a vymedzenie počtu jej členov
      Rozhodnutie Európskeho parlamentu z 5. októbra 2021 o zriadení delegácie pri Parlamentnom zhromaždení pre partnerstvo EÚ – Spojené kráľovstvo a určení počtu jej členov (2021/2917(RSO))
      (2022/C 132/20)
      
         Európsky parlament,
      
      
                  —
               
               
                  so zreteľom na návrh Konferencie predsedov,
               
            
                  —
               
               
                  so zreteľom na Dohodu o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej (1) (ďalej len „Dohoda o obchode a spolupráci medzi EÚ a Spojeným kráľovstvom“), a najmä na jej článok 11,
               
            
                  —
               
               
                  so zreteľom na svoje uznesenie z 28. apríla 2021 o výsledku rokovaní medzi EÚ a Spojeným kráľovstvom (2), a najmä na jeho odseky 8 a 9,
               
            
                  —
               
               
                  so zreteľom na svoje rozhodnutie zo 17. apríla 2019 o počte medziparlamentných delegácií, delegácií pri spoločných parlamentných výboroch a delegácií pri parlamentných výboroch pre spoluprácu a mnohostranných parlamentných zhromaždeniach (3),
               
            
                  —
               
               
                  so zreteľom na svoje rozhodnutie zo 17. júla 2019 o počte členov medziparlamentných delegácií (4),
               
            
                  —
               
               
                  so zreteľom na článok 223 rokovacieho poriadku,
               
            
               
                  1.
               
               
                  konštatuje, že v článku 11 Dohody o obchode a spolupráci medzi EÚ a Spojeným kráľovstvom sa ustanovuje zriadenie Parlamentného zhromaždenia pre partnerstvo EÚ – Spojené kráľovstvo zloženého z poslancov Európskeho parlamentu a poslancov parlamentu Spojeného kráľovstva, ktoré:
                  
                              a)
                           
                           
                              môže požiadať Radu pre partnerstvo EÚ – Spojené kráľovstvo zriadenú článkom 7 uvedenej dohody o príslušné informácie týkajúce sa vykonávania uvedenej dohody a akejkoľvek doplňujúcej dohody, ktorá potom poskytne požadované informácie Parlamentnému zhromaždeniu pre partnerstvo EÚ – Spojené kráľovstvo;
                           
                        
                              b)
                           
                           
                              je informované o rozhodnutiach a odporúčaniach Rady pre partnerstvo EÚ – Spojené kráľovstvo a
                           
                        
                              c)
                           
                           
                              môže prekladať odporúčania Rade pre partnerstvo EÚ – Spojené kráľovstvo;
                           
                        
            
               
                  2.
               
               
                  rozhodol zriadiť delegáciu pri Parlamentnom zhromaždení pre partnerstvo EÚ – Spojené kráľovstvo zloženú z 35 členov;
               
            
               
                  3.
               
               
                  rozhodol, že so zreteľom na rozhodnutie Konferencie predsedov z 11. júla 2019 o zložení predsedníctiev delegácií má predsedníctvo delegácie dvoch podpredsedov;
               
            
               
                  4.
               
               
                  poveruje svojho predsedu, aby postúpil toto rozhodnutie Rade, Komisii a parlamentu Spojeného kráľovstva pre informáciu.
               
            
         (1)  Ú. v. EÚ L 149, 30.4.2021, s. 10.
      
         (2)  Prijaté texty, P9_TA(2021)0141.
      
         (3)  Ú. v. EÚ C 158, 30.4.2021, s. 536.
      
         (4)  Ú. v. EÚ C 165, 4.5.2021, s. 23.